stanford-oval/wikipedia huggingface dataset:
Somersara

| Somersara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  glareosa
Kaksiosainen nimi
 Carex glareosa  Wahlenb. 
Katso myös
   Somersara Wikispeciesissä   Somersara Commonsissa 
Infobox OKNimi-testi OKIUCN-testi OK: 
Somersara (Carex glareosa) on sarakasvien (Cyperaceae) heimoon kuuluva kasvilaji. Se on matala ja kasvutavaltaan mätästävä saralaji. Somersara muistuttaa eniten riekonsaraa (Carex lachenalii), mutta sen varret ja lehdet ovat erilaisia. Somersaran varret ovat kaarelle taipuneita sekä usein melko maanmyötäisiä. Lehdet ovat harmaanvihreitä sekä hyvin kapeita ja ohuita, lankamaisia. Suorina ollessaan lehdet ovat varrenmittaisia, mutta ne voivat olla myös osin rullautuneina, jolloin ne ovat vartta lyhyempiä. Lehtitupet ovat tummanruskeita.
Somersara on yhtäläistähkäinen saralaji ja sen kukinto koostuu kahdesta tai kolmesta tiiviisti yhdessä olevasta tähkästä. Tähkät ovat pyöreitä ja ylimmän tähkän alaosassa on muutamia hedekukkia, kun loput ylimmästä tähkästä sekä alemmat tähkät ovat emikukallisia. Emikukat ovat kaksiluottisia. Tähkäsuomut ovat ruskeita, kalvolaitaisia, tylppäkärkisiä sekä vaaleanruskean keskisuonen omaavia. Pullakot ovat vihertäviä ja niissä on selvästi näkyvät suonet molemmin puolin. Somersara tuleentuu aikaisin, ja tämän myötä sitä voi olla vaikeaa havaita, sillä tuleentuessaan pullakot varisevat tähkistä maahan.
Somersara kasvaa kivisillä sekä soraisilla merenrannoilla ja on melko yleinen Pohjanlahden rannikoilla. Suomen puolella somersaraa kasvaa yleisimmin Selkämeren ja Perämeren rannikoilla sekä jonkin verran myös Suomenlahden rannikolla. Ruotsin puolella somersaraa kasvaa koko rannikolla, joskin laji on harvinainen etelässä, Gotlannin korkeudelta etelään päin. Suomessa somersara on silmälläpidettävä (NT) laji.
Somersara on löydetty Pohjanlahden rannalta Norlannista, Pohjois-Ruotsista 1700-luvun lopussa.
Somersaran tieteellisen nimen lajinimi (glareosa) tarkoittaa soralla kasvavaa, mikä viittaakin lajin kasvupaikkaan.
Aiheesta muualla

Kasviatlas 2016: Somersaran (Carex glareosa) levinneisyys Suomessa
Pinkka, Lajintuntemuksen oppimisympäristö: Somersara (Carex glareosa)
Laji.fi: Somersara (Carex glareosa)
ITIS: Carex glareosa (englanniksi)
United States Department of Agriculture (USDA): Carex glareosa (englanniksi)
Flora of North America: Carex glareosa (englanniksi)
Sorbonne Université

| Sorbonne yliopisto> Sorbonne Université |
| --- | --- |

Perustettu:  2018
Tyyppi:  julkinen
Opiskelijoita:  55 600
Sijainti:  Pariisi, Île-de-France  Ranska
Sivusto:  https://www.sorbonne-universite.fr/
Sorbonne Université ranskalainen yliopisto Pariisissa. Se perustettiin 1. tammikuuta 2018 yhdistämällä Paris-Sorbonnen (Pariisi-IV) ja Pierre-et-Marie-Curien (Pariisi-VI) yliopistot.
Yliopisto on jaettu kolmeen tiedekuntaan: humanistinen, lääketieteellinen ja luonnontieteiden ja tekniikan tiedekunta. Vuonna 2019 yliopistossa opiskeli 55 600 opiskelijaa, joista 10 200 oli kansainvälisiä opiskelijoita, ja 6 700 tutkijaa ja tutkimusprofessoria.
Vuonna 2021 QS World University Rankings -vertailussa yliopisto sijoittui sijalle 97. Shanghain ranking sijoitti Sorbonnen yliopiston maailman 39. parhaaksi yliopistoksi.
Aiheesta muualla

Kuvia tai muita tiedostoja aiheesta Sorbonne Université Wikimedia Commonsissa
Yliopiston kotisivut (englanniksi) (ranskaksi)
Sorbitoli

| Sorbitoli |
| --- | --- |


Tunnisteet
IUPAC-nimi:  Heksahydrialkoholi
CAS-numero:  50-70-4
PubChem CID:  5780
SMILES:  OCC(O)C(O)C(O)C(O)CO
Ominaisuudet
Molekyylikaava:  C6H14O6
Moolimassa:  182,17 g/mol
Sulamispiste:  95 °C
Kiehumispiste:  295 °C
Tiheys:  1,5 g/cm3
Liukoisuus veteen:  2200 g/l veteen (20 °C)
Sorbitoli (D-glusitoli, D-sorbitoli) on sokerialkoholi, jota käytetään makeutusaineena mm. purukumeissa, pastilleissa ja lääkkeissä. Sitä valmistetaan glukoosista. Valmistusprosessissa glukoosi hydrataan, jolloin molekyylin aldehydiryhmä vaihtuu hydroksyyliryhmäksi.
Sorbitolia esiintyy myös luonnossa luumarjoissa. Sorbitoli ei imeydy täysin ruoansulatuskanavassa, joten se voi aiheuttaa suuremmissa määrin nautittuna laksatiivisia oireita.
Sorbitolia käytetään kosmetiikassa kosteuttajana ja sakeuttajana voiteissa. Sitä voidaan käyttää kosteuden sitojana myös tupakkatuotteissa. Esimerkiksi yskänlääkkeiden väärinkäyttöä ehkäistään lisäämällä niihin sorbitolia sen epämiellyttävien vaikutusten vuoksi. Päihdekäyttöannoksina esimerkiksi dekstrometorfaania tai kodeiinia sisältävien yskänlääkkeiden sisältämä sorbitoli aiheuttaa yleensä voimakkaita laksatiivisia vaikutuksia.
Sorbitolin E-koodi on E420.
Aiheesta muualla

Wikimedia Commonsissa on kuvia tai muita tiedostoja aiheesta .
Fineli: Sokerialkoholien lähteet ruoka-aineissa
DrugBank: D-Sorbitol (englanniksi)
Human Metabolome Database: Sorbitol (englanniksi)
KEGG: Sorbitol (englanniksi)
ChemBlink: D-Sorbitol (englanniksi)
Liber Herbarum II: Sorbitolia sisältäviä kasveja
Sorbiers (Hautes-Alpes)

| Sorbiers |
| --- | --- |
 Sorbiers
 Koordinaatit: 44°22′32″N, 05°33′50″E 
Valtio:  Ranska
Alue:  Provence-Alpit-Riviera
Departementti:  Hautes-Alpes
Arrondissementti:  Gap
Pinta-ala:  
 – Kokonaispinta-ala:  13,93 km²
Väkiluku (2013):  41
 – Väestötiheys:  2,9 as./km²
Postinumero:  05150
Infobox OKVirheellinen NIMI-arvo: 
Sorbiers on kunta Hautes-Alpesin departementissa Ranskassa. Siellä on arviolta 41 asukasta (vuonna 2013) ja sen pinta-ala on 13,93 neliökilometriä.
Aiheesta muualla

Kuvia tai muita tiedostoja aiheesta Sorbiers Wikimedia Commonsissa
Sovetskajavuori

Wrangelinsaaren vanha kartta, jossa Sovetskajavuoren huippu on kohdassa, jossa lukee "Mount Berry".
Sovetskajavuori on vuori Jäämerellä Venäjään kuuluvalla Wrangelinsaarella Manner-Siperian rannikolla. Vuori on 1 096 metriä korkea, ja se on saaren korkein kohta.
Vuoren nimi oli alun perin Peak Berry luutnantti Robert M. Berryn mukaan, joka oli USS Rodgersin päällikkö. Berry oli noussut maihin saarelle 1881 etsimään kadonneelta USS Jeannettelta mahdollisesti hengissä selvinneitä. Pelastusretkikunnan arvion mukaan vuoren korkeus oli 2 500 jalkaa, joka myöhemmin tarkennettiin 3 596 jalkaan. Vuori nimettiin uudestaan Sovjetskajavuoreksi.
Sininen tie (Jani Wickholmin albumi)

| Sininen tie Jani Wickholm |
| --- | --- | --- |

Studioalbumin tiedot
 Julkaistu: 15. toukokuuta 2015
 Kesto: 47.59
 Levy-yhtiö: MMA Records
Jani Wickholmin muut julkaisut
| Aivan eri mies 2012 | Sininen tie 2015 |   |
Sininen tie on Jani Wickholmin seitsemäs studioalbumi. Se julkaistiin 15. toukokuuta 2015.
Kappaleet

Kiire Minnekään – 3.56
Sininen Tie – 4.27
Aidosti Rakastaa… – 4.05
Mitä Silloin Sanotaan – 5.00
Erakko – 5.47
Iso D – 3.39
Isyydessä Miehet Kruunataan – 4.08
Monza – 5.44
Uudisraivaaja – 4.57
Rakkauden Kintereillä – 6.15
Sovetskaja Latvija

Lehden nimiö vuonna 1987.
Sovetskaja Latvija (Советская Латвия, ”Neuvosto-Latvia”) oli Latvian pääkaupungissa Riiassa vuosina 1940–1991 ilmestynyt venäjänkielinen sanomalehti. Sen toimintaa jatkoi Panorama Latvii (”Latvian panoraama”) vuosina 1991–2003.
Lehti perustettiin kesäkuussa 1940 Latvian kommunistisen puolueen äänenkannattajaksi nimellä Proletarskaja pravda. Marraskuussa siihen liitettiin Latvian sosialistisen neuvostotasavallan korkeimman neuvoston äänenkannattaja Trudovaja gazeta. Lehti lakkasi kesäkuussa 1941 ja jatkoi ilmestymistään syyskuussa 1944 aluksi Daugavpilsissä nimellä Sovetskaja Latvija.
Sovetskaja Latvija oli Latvian kommunistisen puolueen keskuskomitean sekä Latvian SNT:n korkeimman neuvoston ja ministerineuvoston äänenkannattaja. Se oli tasavallan tärkein venäjänkielinen sanomalehti, jonka rinnalla julkaistiin latviankielistä Cīņaa. Kuudesti viikossa ilmestyneen lehden painosmäärä oli 107 500 kappaletta vuonna 1975.
Latvian kommunistipuolueen äänenkannattajaksi helmikuussa 1990 muuttunut Sovetskaja Latvija lakkasi puolueen kieltämisen yhteydessä vuonna 1991. Sen työyhteisö perusti uuden lehden Panorama Latvii, joka oli 1990-luvun lopulla maan suosituin venäjänkielinen päivälehti. Sen painosmäärä oli arkisin 25 000–28 000 ja lauantaisin yli 40 000 kappaletta. Lehden lukijakunnan väitettiin koostuneen lähinnä neuvostoarmeijan eläkeläisistä. Panorama Latvii lakkasi taloussyistä vuonna 2003.
Stan Mortensen

Stan Mortensen (26. toukokuuta 1921 South Shields, Tyne ja Wear, Englanti – 22. toukokuuta 1991) oli englantilainen jalkapalloilija, pelipaikaltaan keskushyökkääjä.
Mortensen aloitti uransa edustaen Blackpoolia 1941–1955. He voittivat FA Cupin vuonna 1953. Myöhemmin Mortensen edusti Hull Cityä, Southportia, Bath Cityä ja Lancaster Cityä. Hän pelasi urallaan yhteensä 152 liigaottelua ja teki niissä 100 maalia. Englannin maajoukkueessa hän teki yhteensä 23 maalia pelaamissaan 25:ssä ottelussa. Hän oli joukkueen kokoonpanossa vuoden 1950 maailmanmestaruuskilpailuissa ja teki yhden maalin.
Sininaakat

| Sininaakat |
| --- | --- |
 Turkoosinaakka (Cyanolyca turcosa)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Sininaakat Cyanolyca  Cabanis, 1851
Katso myös
   Sininaakat Wikispeciesissä   Sininaakat Commonsissa 
Infobox OKNimi-testi OK: 
Sininaakat (Cyanolyca) ovat varisten heimoon kuuluva keski- ja eteläamerikkalainen varpuslintusuku, johon kuuluu yhdeksän lajia:
Hopeakurkkunaakka (Cyanolyca argentigula)
Indigonaakka (Cyanolyca viridicyanus)
Kobolttinaakka (Cyanolyca armillata)
Meksikonsininaakka (Cyanolyca mirabilis)
Mustakurkkunaakka (Cyanolyca pumilo)
Pikkusininaakka (Cyanolyca nanus)
Purppuranaakka (Cyanolyca pulchra)
Sinilakkinaakka (Cyanolyca cucullata)
Turkoosinaakka (Cyanolyca turcosa)
Skip Beat!

| Skip Beat! |
| --- | --- |
Tyyli:  TV-sarja
Kestoaika:  n. 25 min
Alkuperämaa:   Yhdysvallat    Japani (alkuperäinen formaatti)
Jaksoja:  25
Skip Beat! (suom. Älä luovuta!) on japanilainen Yoshiki Nakamuran piirtämä manga. Mangaa alettiin julkaisemaan Japanissa 12. kesäkuuta vuonna 2002. Siitä on tehty anime TV-sarja, jonka tuotanto on päättynyt. Sarjaan on tehty 25 noin 24-minuuttista jaksoa. Sarja julkaistiin vuonna 2008. Animeversio seuraa alkuperäisen juonta melko tarkasti.
Tarina

Skip Beat! kertoo Kyoko Mogamista, hyväuskoisesta ja positiivisesta 16-vuotiasta tytöstä. Kyoko seuraa ensirakkauttaan, lapsuudenystäväänsä Shouta Tokioon, jotta voisi auttaa tätä hänen unelmassaan tulla idoliksi. Kyoko siivoaa, tekee ruokaa ja työskentelee kolmessa eri työpaikassa rahoittaakseen Shon kalliin asunnon ja elämäntyylin. Hän uhraa kaiken aikansa ja rahansa Shoun tukemiseen, eikä tuhlaa mitään itseensä, myöskään ulkonäköönsä. Eräänä päivänä Kyoko menee Shoun toimistoon ja kuulee hänen puhuvan managerinsa kanssa Kyokosta. Keskustelusta selviää, että Shou pitää häntä vain piikana ja epäviehättävänä sekä tylsänä ihmisenä. Kyoko tajuaa tuhlanneensa koko elämänsä Shoulle turhaan. Raivoissaan hän vannoo kostoa ja yrittää hyökätä Shoun kimppuun, mutta turvamiehet kantavat hänet ulos. Pilkaten Shou ilmoittaa hänelle, että jos Kyoko haluaa kostaa hänen olisi parasta tulla isommaksi staraksi kuin Shou. Niinpä Kyoko muuttaa ulkonäkönsä ja hakeutuu showbisnekseen. Skip Beat! seuraa, miten Kyoko vähitellen kasvaa näyttelijänä ja selviytyy showbisneksen vaikeuksista samalla tavaten mielenkiintoisia ihmisiä.
Hahmot

Mogami Kyoko - (ääni: Marina Inoue)
16-vuotias tyttö, joka jätti koulun kesken Kiotossa, koska hänen lapsuudenystävänsä Fuwa Shou pyysi hänet mukaan Tokioon. Kuultuaan Shoun pettäneen hänet, hän vannoo kostoa ja hakeutuu showbisnekseen. Kyoko päättää hakea Shoun kykyjentoimiston kilpailijan LME:n talenttiosastolle, mutta kiistattomasta lahjakkuudestaan huolimatta pääsykokeen tuomarit päättävät hylätä hänet. Syy siihen on Kyokon halu hakeutua showbisnekseen koston vuoksi ja hänen kyvyttömyyteensä osoittaa myötätuntoa ja rakkautta (tunteet katosivat Shoun petoksen myötä). LME:n presidentti kuitenkin kokee Kyokon hylkäämisen niin suurena lahjakkuuden hukkana, että perustaa toimistoon uuden osaston nimeltä Love Me. Love Me-osaston tarkoitus on Kyokon kadonneiden tunteiden palauttaminen tekemällä töitä, jotka vaativat toisten ihmisten miellyttämistä. Vähitellen Kyoko tajuaa ettei näyttele vain koston saavuttamiseksi vaan oikeasti nauttii näyttelemisestä.
Kun Kyoko oli pieni, hän asui Fuwa Shoun vanhempien pitämässä majatalossa. Shoun vanhemmat toivoivat Kyokosta Shoulle morsianta ja kouluttivat häntä sen mukaan. Siksi Kyoko on hyvin taitava kodinhoitoaskareissa ja muissa perinteisen japanilaisen majatalon tavoissa sekä teeseremoniassa.
Tsuruga Ren - (ääni: Katsuyuki Konishi) 
LME:n suosittu ja lahjakas näyttelijätähti. Ren vaikuttaa muille ihmisille kohteliaalta ja äärimmäisen mukavalta mutta näyttää Kyokolle välillä pelottavankin puolensa. Hän ei aluksi pidä Kyokosta, koska Kyoko haluaa näyttelijäksi vain koston vuoksi. Vähitellen Ren kuitenkin lämpenee häntä kohtaan ja auttaa Kyokoa hänen näyttelijän urassaan. Myöhemmin Ren jopa rakastuu Kyokoon. Renin isä on myös näyttelijätähti, mutta heidän välinsä ovat huonot.
Fuwa Shou - (ääni: Mamoru Miyano)
Oikealta nimeltään Fuwa Shoutaro. Hän salaa oikean nimensä, koska pitää sitä liian vanhanaikaisena ja perinteisenä. Kyoko asui lapsuutensa Shoun vanhempien omistamassa majatalossa ja on siis Kyokon lapsuudenystävä. Shoun piti periä vanhempiensa majatalo, mutta hän päätti lähteä Tokioon tavoittelemaan julkisuutta laulajana. Shou pitää Tsuruga Reniä pahimpana kilpailijanaan suosiosta julkisuudessa. Shou flirttailee usein managerinsa kanssa, mutta todellisuudessa Shoulla on enemmän tunteita Kyokoa kohtaan kuin hän itse suostuu myöntämään.
Musiikki

Alkumusiikit:
Dream Star - The Generous
Renaissance - The Generous
Loppumusiikit:
Namida - 2BACKKA
Eien - Yūsaku Kiyama
Satura Lanx

Satura Lanx oli suomalainen hardcore punk ja metalcore-yhtye, joka perustettiin vuonna 2001 Huittisissa. Yhtye yhdisteli musiikissaan punkia, hardcore punkia, metallia ja rockia.
Satura Lanx lopetti toimintansa syksyllä 2007.
Jäsenet > Viimeisin kokoonpano

Hannu Oksa - laulu (2003–2007)
Juho Rantanen - kitara ja laulu (2001–2007)
Joni Saalamo - basso (2006–2007)
Lauri Ojala - rummut (2001–2007)
Jäsenet > Entiset jäsenet

Heikki Hyvänen - kitara (2002–2006)
Aleksi Teivainen - basso (2004–2006)
Toni Peltomäki - basso (2001–2004)
Diskografia > Albumit

No Fighting The Furies (2006, Kireru Records/Brown Records)
Diskografia > Muut julkaisut

"Eka demo" (2001)
Satura Lanx (2002, omakustanne)
Blank Paper Empire (2003, omakustanne)
Batteries Run Dry, Blood Flows Through (2005, Kireru Records)
Come To Accept 7", split-julkaisu Lighthouse Projectin kanssa (2007, Deaf Forever/Brown Records)
Aiheesta muualla

Yhtyeen kotisivut
Satura Lanx Myspace-sivustolla (englanniksi)
Serbian vesipallomaajoukkue

| Mitalit> Maa:   Serbia.Miesten vesipallo. Olympialaiset  | Mitalit> Maa:   Serbia.Miesten vesipallo. Olympialaiset  | Mitalit> Maa:   Serbia.Miesten vesipallo. Olympialaiset  | Maa:   Serbia> Miesten vesipallo. |
| --- | --- | --- | --- |
|  Kultaa | Rio de Janeiro 2016 |  vesipallo |  |
|  Kultaa | Tokio 2020 |  vesipallo |  |
|  Pronssia | Peking 2008 |  vesipallo |  |
|  Pronssia | Lontoo 2012 |  vesipallo |  |
| MM-kilpailut  | MM-kilpailut  | MM-kilpailut  |  |
|  Kultaa | Rooma 2009 | vesipallo |  |
|  Kultaa | Kazan 2015 | vesipallo |  |
|  Hopeaa | Shanghai 2011 | vesipallo |  |
|  Pronssia | Budapest 2017 | vesipallo |  |
| EM-kilpailut  | EM-kilpailut  | EM-kilpailut  |  |
|  Kultaa | Belgrad 2006 | vesipallo |  |
|  Kultaa | Eindhoven 2012 | vesipallo |  |
|  Kultaa | Budapest 2014 | vesipallo |  |
|  Kultaa | Belgrad 2016 | vesipallo |  |
|  Kultaa | Barcelona 2018 | vesipallo |  |
|  Hopeaa | Málaga 2008 | vesipallo |  |
|  Pronssia | Zagreb 2010 | vesipallo |  |
Serbian vesipallomaajoukkue edustaa Serbiaa vesipallon miesten maajoukkuekilpailuissa. Tämä artikkeli käsittelee itsenäisen Serbian joukkueen menestystä Serbia ja Montenegron valtioliiton hajoamisen jälkeen kesäkuusta 2006. Serbialaispelaajat pelasivat aiemmin Serbia ja Montenegron sekä Jugoslavian vesipallomaajoukkueissa.
Olympialaiset

Serbia voitti Rio de Janeiron olympialaisissa 2016 kultaa voittamalla finaalissa Kroatian 11-7. Välierässä se oli kukistanut Italian 10–8. Se uusi kultamitalinsa vuodelle 2021 siirretyissä Tokion olympialaisissa voitettuaan välierissä Espanjan maalein 10–9 ja loppuottelussa Kreikan 13–10. Olympiapronssia Serbia saavutti Pekingissä 2008 ja Lontoossa 2012. Pekingissä se hävisi välieräottelussa Yhdysvalloille maalein 5–10 ennen kuin voitti pronssiottelussa entisen valtiokumppaninsa Montenegron 6–4. Lontoon kisoissa Serbia hävisi välieräkamppailussa Italialle 7–9, mutta voitti pronssiottelussa jälleen Montenegron, tällä kertaa maalein 12–11.
MM-kilpailut

Serbia on voittanut maailmanmestaruuden Roomassa 2009 ja Kazanissa 2015. Rooman kisoissa se kukisti välieräottelussa Kroatian 12–11 ja loppuottelussa Espanjan jatkoajalla maalein 14–13. Kazanissa 2015 Serbia voitti välierässä Italian maalein 10–6 ja loppuottelussa Kroatian 11–4. Shanghain MM-kilpailuissa 2011 Serbia sai hopeaa: kukistettuaan välierässä Unkarin jatkoajalla 15–14 se hävisi loppuottelussa niin ikään jatkoajalla Italialle maalein 7–8. Budapestissa 2017 Serbia saavutti pronssia. Melbournen MM-kilpailuissa 2007 se sijoittui neljänneksi, Gwangjussa 2019 ja Budapestissa 2022 viidenneksi sekä Barcelonassa 2013 seitsemänneksi.
Muut kilpailut

Serbia on voittanut Euroopan-mestaruuden 2006, 2012, 2014, 2016 ja 2018, saanut EM-hopeaa 2008 ja pronssia 2010. Maailmanliigan se on voittanut 2007, 2008, 2010, 2011, 2013, 2014, 2015, 2016, 2017 ja 2019 sekä sijoittunut kolmanneksi 2009. Maailmancupin Serbia on voittanut 2010 ja 2014 sekä sijoittunut kolmanneksi 2018. Välimeren kilpailuissa se voitti kultaa 2009, 2018 ja 2022.
Sousafoni

Kolme sousafonia marssirivistössä.
Sousafoni on tuuban sukuinen vaskipuhallin, jota käytetään bassoäänten soittamiseen. Pitkäkaulaisen sousafonin tarkoitus oli saada tuuban ääni kuulumaan paremmin soittokunnan takarivistä, ja sitä käytetään etenkin marssisoittimena. Soittimen putken paksuin osa kiertää soittajan ympäri eli soittaja on ikään kuin torven ”sisällä”. Sousafonia on helpompi kantaa marssiessa kuin tavallista tuubaa.
Soitin on amerikkalaista alkuperää ja sen lanseerasi kuuluisa muusikko ja orkesterinjohtaja John Philip Sousa.
Hänen mukaansa soitin saikin nimensä.
Suomessa sitä käytti eräänä tunnetuimpana Eero Lauresalo (ent. Lindroos), joka soitti Humppa-Veikot-orkesterissa.
Aiheesta muualla

Kuvia tai muita tiedostoja aiheesta Sousafoni Wikimedia Commonsissa
Sininen uni – Rautavaaran lauluja

| Sininen uni – Rautavaaran lauluja Waltteri Torikka Trio |
| --- | --- | --- |

Studioalbumin tiedot
 Julkaistu: 28. huhtikuuta 2017
 Kesto: 56.36
 Levy-yhtiö: Warner Music Finland
Listasijoitukset
  8.
Waltteri Torikka Trion muut julkaisut
| Rakkaus 2016 | Sininen uni – Rautavaaran lauluja 2017 | Sydämeni joulu 2018 |
Sininen uni – Rautavaaran lauluja on oopperalaulaja Waltteri Torikka Trion 28. huhtikuuta 2017 julkaistu studioalbumi.
Kappaleet

Lauluni aiheet – 4.24
Menen enkä meinaa – 3.34
Pohjolan yö – 4.24
Merenkyntäjä Mikko Andersson – 3.15
Kuubalainen serenadi – 3.11
Isoisän olkihattu – 4.01
Häävalssi – 4.02
Liisa pien – 3.24
Ontuva Eriksson – 4.08
Huutolaispojan laulu – 4.04
Onhan näissä oltu – 3.10
Neljän tuulen tiellä – 4.36
Sininen uni – 4.13
Rakovalkealla (Live) – 6.06
Severi Heikkilä

Severi Heikkilä on sipoolainen lapsinäyttelijä, joka näytteli Risto Räppääjää elokuvassa Risto Räppääjä ja polkupyörävaras.
Elokuvat

Risto Räppääjä ja polkupyörävaras: Risto Räppääjä
Aiheesta muualla

Severi Heikkilä Internet Movie Databasessa. (englanniksi)
Simpsonit (2. tuotantokausi)

Simpsoneiden 2. tuotantokausi käynnistyi Yhdysvalloissa 11. lokakuuta 1990 jaksolla Bart Gets an F, jonka nimisuomennos on Ihme. Tuon jakson ensiesitys sai enemmän katsojia kuin mikään muu jaksoselvennä. Kausi käsittää 22 jaksoa. Suomessa se käynnistyi 9. joulukuuta 1991. Tämä kausi nähtiin ensimmäisen kerran tuotantokoodin loppuosan numeroiden mukaisessa järjestyksessä, vaikka Yhdysvalloissa jaksojen järjestystä verrattuna tuotantokoodiin oli sekoitettu, eli Suomessa jaksot nähtiin eri järjestyksessäselvennä.
Kausi julkaistiin DVD:llä Euroopassa ja Australiassa 8. heinäkuuta ja Yhdysvalloissa 6. elokuuta 2002.
Jaksoissa vierailevat Marcia Wallace, Harvey Fierstein, James Earl Jones, Tom Poston, Tony Bennett, Alex Rocco, Phil Hartman, Larry King, George Takei, Jon Lovitz, Danny DeVito, Tracey Ullman, Audrey Meadows, Ringo Starr, Dustin Hoffman, Cloris Leachman ja Daniel Stern.
Jaksoluettelo > Veriveljet (Blood Feud )

Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out
Souss-Massa

| Souss-Massa |
| --- | --- |

 Souss-Massan sijainti Marokossa.
 Koordinaatit: 30°11′N, 8°38′W 
Valtio:   Marokko
Perustettu:  2015
Hallinto:  
 – hallinnollinen keskus:  Agadir
Pinta-ala:  53 720 km²
Väkiluku (2014):  2 676 847
Souss-Massa (arab. سوس ماسة‎, Sūs Māssa) on yksi Marokon 12 alueesta.
Souss-Massan alueella oli asukkaita vuonna 2014 noin 2,7 miljoonaa. Alueen pääkaupunki on Agadir.
Souss-Massan alue ulottuu aavikolta Atlantin rannikolle. Siellä on vuoristoja ja tasankoja. Rannikolla harjoitetaan kalastusta ja matkailua.
Aiheesta muualla

Kuvia tai muita tiedostoja aiheesta Souss-Massa Wikimedia Commonsissa
Marokon alueet
Béni Mellal-Khénifra
Casablanca-Settat
Dakhla-Oued Ed-Dahab
Drâa-Tafilalet
Fès-Meknès
Guelmim-Oued Noun
Laâyoune-Sakia El Hamra
Marrakesh-Safi
Oriental
Rabat-Salé-Kénitra
Souss-Massa
Tanger-Tetouan-Al Hoceima
Sovetskaja Belorussija

Sovetskaja Belorussija (ven. Советская Белоруссия) on valkovenäläinen  päivittäin ilmestyvä venäjänkielinen sanomalehti. Se on hallituksen pää-äänenkannattaja. Se on toinen maan kahdesta suuresta sanomalehdestä valkovenäjänkielisen Respublikan ohella. Lehden päätoimittaja on Pavel Jakubovitš, jonka presidentti Lukašenka nimitti tehtäväänsä vuonna 1995.
Aiheesta muualla

Sovetskaja Belorussija (venäjäksi)
SimCity

| SimCity |
| --- | --- |
Kehittäjä:  Maxis
Julkaisija:  Electronic Arts
Suunnittelija:  Will Wright
Lajityyppi:  kaupunginrakennuspeli
Aiheesta muualla
MobyGames
Lisää peliartikkeleitaVideopelien teemasivulla
SimCity on Maxisin kehittämä kaupunginrakennuspelien sarja.
Sarjan ensimmäinen peli SimCity on aloittanut sekä SimCity-pelin sarjan että Maxisin Sim-pelin sarjan, johon kuuluvat muun muassa SimAnt ja SimEarth.
Pelisarja on ensimmäisiä kaupunginrakennuspelejä.
Pelisarjan lisäksi on julkaistu monia spin-off-pelejä, kuten SimTower, jossa pelaajat pääsevät rakentamaan omaa pilvenpiirtäjää.